ai4bharat/Pralekha huggingface dataset:
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎంఎస్ఎంఈ కోసం కేంద్రం ఇటీవల ప్రకటించిన ఉపశమన చర్యలు ఆర్థిక చక్రాన్ని పరుగులు తీయిస్తాయి: శ్రీ నితిన్ గడ్కరీ
ఎంఎస్ఎంఈల బకాయిల చెల్లింపులకు ప్రాధాన్యమిచ్చేలా సంబంధిత శాఖలు, విభాగాలను నిర్దేశించాలని ముఖ్యమంత్రులకు గడ్కరీ విజ్ఞప్తి
ఎంఎస్ఎంఈల అర్ధాన్ని మార్చేందుకు తీసుకుంటున్న చర్యలు , లాక్డౌన్ కారణంగా మందగించిన ఆర్థిక చక్రాన్ని పరుగులు పెట్టిస్తాయని 'కేంద్ర సూక్ష్మ, చిన్న, మధ్యతరహా సంస్థల శాఖ' మంత్రి శ్రీ నితిన్ గడ్కరీ అన్నారు. ఫిక్కి కర్ణాటక స్టేట్ కౌన్సిల్ ఏర్పాటు చేసిన వర్చువల్ ఎంఎస్ఎంఈ సమావేశంలో మంత్రి పాల్గొన్నారు. పారిశ్రామిక వర్గాలు ఎలాంటి భయాలు పెట్టుకోవద్దని, భారత్ను తిరుగులేని ఆర్థిక శక్తిగా మార్చేందుకు కేంద్ర ప్రభుత్వం అన్ని చర్యలు చేపడుతోందని అభయం ఇచ్చారు.
కేంద్రం ప్రకటించిన మూడు లక్షల కోట్ల రూపాయల ఎంఎస్ఎంఈ ఉపశమన ప్యాకేజీలో, ఇప్పటివరకు 1.20 లక్షల కోట్లు విడుదల చేశామన్నారు.
ఎంఎస్ఎంఈలకు చెల్లింపుల్లో జాప్యంపై మాట్లాడుతూ, 45 రోజుల్లోగా పెండింగ్ బిల్లులన్నీ పరిష్కరించాలని అన్ని మంత్రిత్వ శాఖలు, విభాగాలు, పీఎస్యూలకు సూచనలిచ్చామన్నారు. ఎంఎస్ఎంఈల బకాయిల చెల్లింపులకు
ప్రాధాన్యమిచ్చి పనిచేసేలా సంబంధిత శాఖలు, విభాగాలు, పీఎస్యూలను నిర్దేశించాలని అన్ని రాష్ట్రాల ముఖ్యమంత్రులకు గడ్కరీ విజ్ఞప్తి చేశారు. 'సమాధాన్' పోర్టల్కు అందుతున్న ఫిర్యాదులను నిశితంగా పరిశీలిస్తున్నట్లు వెల్లడించారు.
చిన్న దుకాణాలు, వ్యాపారాలు నడుపుకునేవారి కోసం 'భూమి బ్యాంక్', 'సామాజిక సూక్ష్మ రుణాలు' ఆలోచన చేస్తున్నట్లు వెబినార్లో పాల్గొన్నవారికి గడ్కరీ వివరించారు. ఆత్మనిర్భర్ భారత్పై చర్చ సందర్భంగా మాట్లాడుతూ.., 115 జిల్లాల్లో చేనేత, హస్తకళలు, ఖాదీ పరిశ్రమలు, వ్యవసాయ ఆధారిత పరిశ్రమలను ప్రోత్సహించాలని చెప్పారు. భారీ స్థాయిలో ఉద్యోగితను సృష్టించగల వ్యవసాయ, గ్రామీణ, గిరిజన రంగాల కోసం ప్రత్యేక ప్రణాళికలు సిద్ధం చేయాలన్నారు.
కర్ణాటక మంత్రి శ్రీ జగదీష్ షెట్టర్, ఎస్బీఐ ఛైర్మన్, ఫిక్కి ప్రతినిధులు ఈ వెబినార్లో పాల్గొన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కేంద్ర శాస్త్ర సాంకేతిక శాఖ  పరిధిలోని విజ్ఞాన మరియు ఇంజనీరింగ్ పరిశోధన బోర్డు  నిర్మాణ ఆధార వైరస్ నిరోధాలను గుర్తించి అధ్యయనం చేయడాన్ని బలపరచింది
సార్స్ - కోవ్2 వైరస్ ను ఎదుర్కోవడానికి నిర్మాణ-ఆధార, శక్తివంతమైన వైరస్ నిరోధాలను గుర్తించి వాటిపై అధ్యయనం చేస్తానని ఐ ఐ టి -రూర్కీకి చెందిన ప్రొఫెసర్ ప్రవీంద్ర కుమార్ చేసిన ప్రతిపాదనను ఇటీవల డి ఎస్ టి- ఎస్ ఈ ఆర్ బి బలపరచింది
ప్రాధాన్యతా క్షేత్రాలలో పరిశోధనను తీవ్రం చేయడంలో భాగంగా ఈ అధ్యయనానికి నిధులు కేటాయిస్తారు. మన శరీరంలో ప్రవేశించి మనల్ని శక్తిహీనుల్ని చేసే వ్యాధికారక వైరస్ లపై దాడి చేసి వాటి చురుకుదనాన్ని తగ్గించే చిన్న అణువులను ఈ అధ్యయనం ద్వారా శోధిస్తారు. వైరస్ ప్రతికృతి కిణ్వంలను వైరస్ నిరోధాలు ఎదుర్కొంటాయి.
ఈ అధ్యయనంలో ముందుగా కంప్యూటర్ ఆధార కాల్పనిక స్క్రీనింగ్ పద్ధతిలో వివిధ సమ్మేళనాల నుంచి వైరస్ వ్యతిరేక అణువులను గుర్తించి వాటి వైరస్ వ్యతిరేక సామర్ధ్యాన్ని ప్రయోగాత్మకంగా ప్రామాణికం చేస్తారు. పరిశోధనలో గుర్తించిన వైరస్ నిరోధక అణువులకు సార్స్ - కోవ్2 వైరస్ ను ఎదిరించగల శక్తి సామర్ధ్యాలు ఏ మేరకు ఉన్నాయో తేల్చడానికి జరిపే ప్రయోగాలలో ప్రొఫెసర్ ప్రవీంద్ర కుమార్ కు ఐ ఐ టి -రూర్కీకి చెందిన డాక్టర్ శైలీ తోమర్ మరియు బరేలీ ఇండియన్ వెటరినరీ రీసర్చ్ ఇనిస్టిట్యూట్ కు చెందిన డాక్టర్ గౌరవ్ శర్మ సహకారం అందిస్తారు.
ఈ పరిశోధనలో ప్రాధమికంగా ఇప్పటివరకు తయారైన, ఎఫ్ డి ఏ ఆమోదించిన వైరస్ నిరోధకాలను పరిశోధకులు కంప్యూటర్ నమూనాలు ఉపయోగించి పరీక్షించారు.
కంప్యూటర్ నమూనాలను ఉపయోగించి వైరస్ వ్యతిరేక అణువుల శక్తి సామర్ధ్యాలను పరీక్షించడం వల్ల వైరస్ వ్యతిరేక ఔషధాలు , వ్యాక్సిన్లను సత్వరం గుర్తించడానికి, సరైనవి ఎంపికచేసుకోవడానికి వీలవుతుందని కేంద్ర శాస్త్ర సాంకేతిక శాఖ కార్యదర్శి ప్రొఫెసర్ ఆశుతోష్ శర్మ తెలిపారు.
కోవిడ్ -19 మహమ్మారికి కారణం సార్స్ - కోవ్2 వైరస్. దీని కారణంగా ప్రపంచవ్యాప్తంగా రోగవ్యాప్తి, మరణాల సంఖ్య చాలా ఎక్కువగా ఉంది. దీనిని ఎదుర్కోవడానికి ప్రపంచవ్యాప్తంగా అనేక దేశాలలో సమర్ధవంతమైన వ్యాక్సిన్ గుర్తించడానికి, కోవిడ్ -19 వ్యాప్తిని అదుపుచేయడానికి లేక చికిత్సకు అవసరమైన, అందుకు సంబంధించిన వైరస్ వ్యతిరేక ఔషధాలు కనుగొనేందుకు ముమ్మరంగా పరిశోధనలు సాగుతున్నాయి.
శక్తివంతంగా ఉండే అణు నిర్మాణ-ఆధార వైరస్ నిరోధాలను గుర్తించడం ద్వారా వాటి సామర్ఢ్యముతో కోవిడ్ -19 వైరస్ ఆట కట్టించడానికి మార్గం సుగమం కాగలదని భావిస్తున్నారు.
ప్రధాన మంత్రి కార్యాలయం
పంచాయతీ లు మరియు స్థానిక సంస్థల కుసాధికారిత కల్పన పరమైన కొన్ని ట్వీట్ లను శేర్ చేసిన ప్రధాన మంత్రి
పంచాయతీ లు మరియు స్థానిక సంస్థ ల సాధికారిత కల్పన కు సంబంధించి మైగవ్  ట్వీట్ లు కొన్నింటి ని ప్రధాన మంత్రి శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో ,
‘‘మేం పంచాయతీల కు మరియు స్థానిక సంస్థల కు ఏ విధం గా సాధికారిత ను కల్పిస్తున్నదీ తెలియజేసే కొన్ని ట్వీట్ లు ఇదుగో.’’ అని పేర్కొన్నారు.
పంచాయతీరాజ్ మంత్రిత్వ శాఖ
స్వమిత్ర పథకం అమలు కోసం శ్రీ నరేంద్ర సింగ్ తోమర్ కొత్త ముసాయిదా ప్రణాళికను విడుదల చేశారు
7400 కి పైగా గ్రామాల్లో ఆస్తి కార్డులు పంపిణీ చేయబడ్డాయి; ఈ పథకం ద్వారా 7,00,000 మందికి పైగా ప్రయోజనం పొందారు
మహమ్మారి ఉన్నప్పటికీ వివిధ వాటాదారులు మరియు సమాజం అందించిన మద్దతును శ్రీ తోమర్ ప్రశంసించారు
స్వమిత్ర పథకం దేశవ్యాప్తంగా అమలు చేయడానికి గుర్తుగా కాఫీ టేబుల్ బుక్ తో పాటు పథకం అమలు కోసం కొత్త ముసాయిదాను కేంద్ర పంచాయతీ రాజ్ శాఖ మంత్రి శ్రీ నరేంద్ర సింగ్ తోమర్ విడుదల చేశారు. ఈ సందర్భంగా మంత్రి వర్చువల్ సమావేశంలో రాష్ట్రాలు మరియు ఇతర వాటాదారులను ఉద్దేశించి ప్రసంగించారు.
పంచాయతీ రాజ్ మంత్రిత్వ శాఖ అభివృద్ధి చేసిన స్వమిత్ర ముసాయిదా ఈ పథకం లక్ష్యాలు, విస్తృతి, వివిధ భాగాలు, సంవత్సర వారీగా నిధుల సరళి, సర్వే విధానం మరియు పద్దతి, పాల్గొన్న వాటాదారులు మరియు వారి పాత్రలు, బాధ్యత, పర్యవేక్షణ, మూల్యాంకనం, పంపిణీపై వివిధ రాష్ట్రాలకు వివరణాత్మక రోడ్మ్యాప్ మరియు మార్గదర్శకాలను అందిస్తుంది.
స్వమిత్ర పథకంపై రూపొందించిన కాఫీ టేబుల్ బుక్ ఈ పథకం అమలులో పాల్గొన్న వివిధ వాటాదారుల యొక్క విస్తారమైన ప్రయత్నాలను, కోర్సులో ఉద్భవించిన అభ్యాసాలు మరియు ఉత్తమ పద్ధతులు, వివిధ సవాళ్లు మరియు విజయ కథల సంగ్రహావలోకనం మరియు ముందుకు సాగడానికి చేసిన ఒక ప్రయత్నం.
7400 కి పైగా గ్రామాల్లో ఆస్తి కార్డులు పంపిణీ చేశామని, దేశవ్యాప్తంగా ఈ పథకం ద్వారా 7,00,000 మందికి పైగా లబ్ధిదారులు ప్రయోజనం పొందారని మంత్రి చెప్పారు. గ్రామీణ ప్రజలు రుణాలు తీసుకోవటానికి మరియు గ్రామీణ ప్రణాళిక కోసం ఖచ్చితమైన భూ రికార్డులను రూపొందించడానికి ఉపయోగపడే ఆస్తి కార్డులను అందించడం ద్వారా ఈ పథకం వారికి ప్రయోజనం చేకూరుస్తుంది.
మహమ్మారి ఉన్నప్పటికీ ఈ పథకాన్ని విజయవంతంగా అమలు చేయడానికి వివిధ వాటాదారులు మరియు సమాజం అందించిన సహకారాన్ని శ్రీ తోమర్ ప్రశంసించారు. మరోవైపు ఈ పథకం యొక్క ప్రయోజనాలను లబ్ధిదారులు పొందడం ప్రారంభించారు. చాలా మంది ఇళ్ళు నిర్మించడానికి లేదా వ్యాపారాలను విస్తరించడానికి బ్యాంకు రుణాలు మరియు ఇతర ఆర్థిక ప్రయోజనాలను పొందారు.
ఈ కార్యక్రమంలో వర్చువల్గా అన్ని రాష్ట్రాలు / యుటిల - రెవెన్యూ మరియు పంచాయతీ రాజ్ కార్యదర్శులు, సైన్స్ అండ్ టెక్నాలజీ విభాగం , పౌర విమానయాన మంత్రిత్వ శాఖ , సర్వే ఆఫ్ ఇండియా , భూ వనరుల శాఖ  , రక్షణ మంత్రిత్వ శాఖ  మరియు డైరెక్టరేట్ జనరల్ ఆఫ్ సివిల్ ఏవియేషన్ నుండి అధికారులు పాల్గొన్నారు.
నేపథ్యం:
9 రాష్ట్రాల్లో ఈ పథకం పైలట్ దశ విజయవంతంగా పూర్తయిన తరువాత 2021 ఏప్రిల్ 24 న జాతీయ పంచాయతీ రాజ్ దినోత్సవం సందర్భంగా పంచాయతీ రాజ్ మంత్రిత్వ శాఖ యొక్క కేంద్ర రంగ పథకం అయిన స్వమిత్రను గౌరవనీయ ప్రధానమంత్రి ప్రారంభించారు. 5 సెంటీమీటర్ల మ్యాపింగ్ ఖచ్చితత్వాన్ని అందించే డ్రోన్ సర్వే మరియు సివోఆర్ఎస్ నెట్వర్క్లను ఉపయోగించడం ద్వారా భారతదేశంలోని గ్రామీణ నివాస ప్రాంతాల నివాసితులకు ఆస్తి హక్కులను అందించాలని స్వమిత్ర పథకం లక్ష్యంగా పెట్టుకుంది.
స్వమిత్ర పథకం అమలులో నోడల్ మంత్రిత్వ శాఖగా పంచాయతీ రాజ్  వ్యవహరిస్తోంది. రాష్ట్రాల్లో రెవెన్యూ విభాగం / ల్యాండ్ రికార్డ్స్ విభాగం నోడల్ విభాగం మరియు రాష్ట్ర పంచాయతీ రాజ్ విభాగాల సహకారంతో ఈ పథకాన్ని నిర్వహిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 193.57 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 18,386
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.74%
గత 24 గంటల్లో 2,236 మంది కోలుకున్నారు. దీంతో, కోలుకున్నవారి మొత్తం సంఖ్య 4,26,17,810 కు పెరిగింది.
గత 24 గంటల్లో 2,745 కొత్త కేసులు నమోదయ్యాయి.
రోజువారీ పాజిటివిటీ రేటు 0.60%
వారపు పాజిటివిటీ రేటు 0.63%
గత 24 గంటల్లో చేసిన 4,55,314 కొవిడ్ పరీక్షలతో కలిపి ఇప్పటివరకు 85.08 కోట్ల పరీక్షలు చేశారు.
(
ప్రధాన మంత్రి కార్యాలయం
సంప్రదాయ క్రీడా మహోత్సవం నిర్వహణకు ఒడిషా కేంద్రీయ విశ్వవిద్యాలయం చొరవపై ప్రధానమంత్రి ప్రశంస
భారతదేశ ఉన్నత క్రీడా సంప్రదాయాలు, వైవిధ్యంపై అవగాహన కల్పించే దిశగా సంప్రదాయ క్రీడా మహోత్సవం నిర్వహణకు ఒడిషా కేంద్రీయ విశ్వవిద్యాలయం చొరవ చూపడంపై ప్రధానమంత్రి శ్రీ నరేంద్ర మోదీ ప్రశంసించారు.
దీనిపై కేంద్ర సహాయమంత్రి డాక్టర్ సుభాష్ సర్కార్ ట్వీట్కు స్పందిస్తూ పంపిన సందేశంలో:
“భారతదేశ ఉన్నత క్రీడా సంప్రదాయాలు, వైవిధ్యంపై అవగాహన కల్పించడం లక్ష్యంగా సంప్రదాయ క్రీడా మహోత్సవం నిర్వహించాలని ఒడిషా కేంద్రీయ విశ్వవిద్యాలయం నిర్ణయం తీసుకోవడం అభినందనీయం” అని ప్రధానమంత్రి పేర్కొన్నారు.
https://pib.gov.in/PressReleasePage.aspx?PRID=1918629
నౌకారవాణా మంత్రిత్వ శాఖ
కేవలం 22 గంటల  టర్న్-అరౌండ్ టైమ్తో భారత్ను అత్యుత్తమ కార్గో నిర్వహణ దేశాల్లో ఒకటిగా నిలిపిన జేఎన్పీఏ
భారతదేశ ప్రధాన కంటైనర్ పోర్ట్ అయిన 'జవహర్లాల్ నెహ్రూ పోర్ట్ అథారిటీ' , గత ఆర్థిక సంవత్సరంలో రికార్డ్ స్థాయి నిర్వహణ పనితీరును కనబరిచింది. ఆ ఘనత సాధించిన కేవలం ఒక నెల తర్వాత, కంటైనర్ కార్గో నిర్వహణలో ప్రపంచ స్థాయి కొలమానాన్ని నెలకొల్పి మరో మైలురాయి సాధించింది. ప్రపంచ బ్యాంక్ ప్రచురించిన లాజిస్టిక్స్ పనితీరు సూచీ  నివేదిక - 2023 ప్రకారం, జేఎన్పీఏ కేవలం 22 గంటల  అద్భుతమైన టర్న్అరౌండ్ టైమ్ను  కలిగి ఉంది, భారతదేశాన్ని అత్యుత్తమ నిర్వహణ దేశాల్లో ఒకటిగా నిలిపింది.
నౌకలను నిలిపివుంచే సమయాన్ని తగ్గించడంలో తీసుకున్న వివిధ చర్యల కారణంగా జేఎన్పీఏ ఈ ఘనత సాధించింది. మెరుగైన రైలు-రోడ్డు అనుసంధానం, కేంద్రీకృత పార్కింగ్ ప్లాజా , పనుల డిజిటలీకరణ, నౌకల నిలుపుదల & తిరిగి పంపడంలో క్రమబద్ధీకణ, నౌకను సజావుగా తీసుకురావడానికి మరిన్ని టగ్లను మోహరించడంతో తో పాటు టెర్మినల్ నిర్వాహకుల కార్యాచరణ సామర్థ్యం కూడా అతి పెద్ద సహకారంగా నిలిచింది. నౌకాశ్రయం సమర్థవంతంగా పని చేసేలా జేఎన్పీఏ చేపట్టిన కొన్ని కార్యక్రమాలు ఇవి.
“జేఎన్పీఏ గురించి మనందరికీ ఇది ఒక ఉత్సాహభరిత వార్త. 2022-23లో 6.05 మిలియన్ టీఈయూలను నిర్వహించి నెల క్రితమే రికార్డ్ సాధించాం. ఎల్పీఐ 2023 నివేదిక ప్రకారం, మన సామర్థ్యం అనేక దేశాల కంటే మెరుగ్గా ఉందని ప్రపంచ బ్యాంక్ సమాచారం స్పష్టం చేసింది. ఎగ్జిమ్ వాణిజ్యం కోసం లాజిస్టిక్స్ ధరను మరింత తగ్గించడానికి కట్టుబడి ఉన్నాం" అని జేఎన్పీఏ చైర్మన్ శ్రీ సంజయ్ సేథీ చెప్పారు.
ఈ అద్భుత విజయం పట్ల జేఎన్పీఏ అధ్యక్షుడు, ఉపాధ్యక్షుడు నౌకశ్రయ బృందాన్ని అభినందించారు.
రక్షణ మంత్రిత్వ శాఖ
లాక్డౌన్ పరిస్థితులున్నా ఈ ఏడాది సెప్టెంబరు నాటికి అటల్ టన్నెల్ పనులను పూర్తి చేసేందుకు పట్టుదలతో ముందుకు సాగుతున్న బీఆర్ఓ
కీలక నిర్మాణ దశలో ఉన్న హిమాచల్ ప్రదేశ్లోని పిర్ పంజాల్ శ్రేణులలో వ్యూహాత్మకంగా చేపడుతున్న అటల్ టన్నెల్ పనులను పూర్తి చేయడానికి బోర్డర్ రోడ్స్ ఆర్గనైజేషన్  చురుగ్గా చర్యలను చేపడుతోంది. రహదారి ఉపరితల పనులతో పాటు లైటింగ్, వెంటిలేషన్ మరియు ఇంటెలిజెంట్ ట్రాఫిక్ కంట్రోల్ సిస్టమ్లతో సహా ఎలక్ట్రో-మెకానిక్ ఫిట్టింగుల అమరికలు ఏర్పాటు చేయడమైంది. సొరంగం యొక్క ఉత్తర పోర్టల్లోని చంద్ర నదిపై 100 మీటర్ల పొడవు గల ఒక స్టీల్ సూపర్ స్ట్రక్చర్ వంతెన ప్రస్తుతం నిర్మాణంలో ఉంది. కోవిడ్ -19 మహమ్మారి వ్యాప్తి కారణంగా 10 రోజుల పాటు పనులు నిలిపివేయబడ్డాయి. డైరెక్టర్ జనరల్ బోర్డర్ రోడ్స్ లెఫ్టినెంట్ జనరల్ హర్పాల్ సింగ్ ఈ విషయాన్ని హిమాచల్ ప్రదేశ్ ముఖ్యమంత్రి శ్రీ జై రామ్ ఠాకూర్ దృష్టికి తీసుకువెళ్లారు. ఆ తరువాత ఏప్రిల్ 05వ తేదీన ఆన్-సైట్ శ్రామికులు, రాష్ట్ర ప్రభుత్వం చురుకైన సమన్వయంతో పనులు తిరిగి ప్రారంభమైయ్యాయి. ప్రణాళిక ప్రకారం ఈ ఏడాది సెప్టెంబరులో అటల్ టన్నెల్ పనులు పూర్తయ్యేలా అవసరమైన అన్ని కోవిడ్ -19 వైరస్ నియంత్రణ జాగ్రత్తలతో సొరంగం పనులను వేగంగా చేపడుతున్నారు. రోహ్తాంగ్ పాస్ నవంబర్ మరియు మే మధ్య పూర్తిగా మంచుతో కప్పబడినందున మనాలి-సర్చు-లే రహదారి ప్రతి సంవత్సరం దాదాపు ఆరు నెలలు పాటుగా మూసివేయబడుతోంది. ఈ నేపథ్యంలో అటల్ టన్నెల్ నిర్మణాన్ని చేపట్టారు. ఈ సొరంగం ఏడాది పొడవునా మనాలిని లాహౌల్ లోయతో కలుపుతుంది మరియు మనాలి-రోహ్తాంగ్ పాస్ సర్చు-లేహ్ రహదారి మధ్య దూరాన్ని దాదాపుగా 46 కిలో మీటర్ల మేర తగ్గిస్తుంది. లాహువల్ ప్రజలను ఏడాది పొడవునా భారత దేశంతో అనుసంధానం చేయడంతో పాటు, భద్రతా దళాలకు ప్రధాన వ్యూహాత్మక ప్రయోజనాన్ని అందించే ఫార్వర్డ్ కనెక్టివిటీగా ఈ సొరంగం సహాయపడుతుంది.
(Visitor Counter : 282
వ్యవసాయ మంత్రిత్వ శాఖ
"వ్యవసాయ మౌలిక సదుపాయాల నిధి" కింద ఆర్ధిక ఋణ సౌకర్యం కోసం ఒక ప్రభుత్వ పథకాన్ని ఆమోదించిన - కేంద్ర మంత్రి మండలి
ప్రధానమంత్రి శ్రీ నరేంద్రమోదీ అధ్యక్షతన కేంద్ర మంత్రిమండలి ఈ రోజు కొత్త పాన్ ఇండియా కేంద్ర ప్రభుత్వ పధకం - వ్యవసాయ మౌలిక సదుపాయాల నిధికి అనుమతి ఇచ్చింది. ఈ పధకం, పంట అనంతర నిర్వహణ కోసం ఆచరణీయ ప్రాజెక్టులలో పెట్టుబడులు పెట్టడానికి మధ్యస్థ-దీర్ఘకాలిక ఆర్ధిక రుణ సదుపాయాన్ని అందిస్తుంది.
ఈ పధకం కింద, ప్రాథమిక వ్యవసాయ పరపతి సంఘాలు , మార్కెటింగ్ సహకార సంఘాలు, వ్యవసాయ ఉత్పత్తిదారుల సంస్థలు , స్వయం సహాయక బృందాలు , రైతులు, సంయుక్త లయబిలిటీ బృందాలు , బహుళ ప్రయోజన సహకార సంఘాలు, వ్యవసాయ వ్యవస్థాపకులు, అంకుర సంస్థలు, సమూహ మౌలిక సదుపాయాలు కల్పించేవారు, కేంద్ర / రాష్ట్ర ఏజెన్సీలు, స్థానిక సంస్థలు ఆర్ధిక సహాయం చేసిన ప్రభుత్వ, ప్రయివేటు భాగస్వామ్య ప్రాజెక్టులకు ఒక లక్ష కోట్ల రూపాయల మేర బ్యాంకులు, ఆర్ధిక సంస్థలు ఋణాలు అందజేస్తాయి.
ప్రస్తుత ఆర్ధిక సంవత్సరంలో 10,000 కోట్ల రూపాయల మేర, ఆ తర్వాత మూడు ఆర్ధిక సంవత్సరాలలో ఏడాదికి 30,000 కోట్ల రూపాయల చొప్పున మంజూరు చేసి, నాలుగు సంవత్సరాల పాటు ఋణాలు పంపిణీ చేయబడతాయి.
ఈ ఫైనాన్సింగ్ సదుపాయం కింద ఉన్న అన్ని రుణాలకు సంవత్సరానికి 3 శాతం మేర రెండు కోట్ల రూపాయల పరిమితి వరకు వడ్డీ రాయితీ ఉంటుంది. ఈ రాయితీ గరిష్టంగా ఏడు సంవత్సరాల వరకు అందుబాటులో ఉంటుంది. దీనితో పాటు, సూక్ష్మ, చిన్న సంస్థలకు ఋణ హామీ నిధి ట్రస్టు  పధకం కింద రెండు కోట్ల రూపాయల ఋణం వరకు ఈ ఆర్ధిక ఋణ సౌకర్యం నుండి అర్హత కలిగిన రుణగ్రహీతలకు ఋణ హామీ అందుబాటులో ఉంది. ఈ పధకం కవరేజ్ కోసం రుసుమును ప్రభుత్వం చెల్లిస్తుంది. ఎఫ్.పి.ఓ.ల విషయానికి వస్తే, వ్యవసాయ, సహకార, రైతు సంక్షేమ శాఖ  యొక్క ఎఫ్.పి.ఓ. అభివృద్ధి పధకం కింద సృష్టించబడిన సౌకర్యం నుండి క్రెడిట్ హామీ పొందవచ్చు.
భారత ప్రభుత్వం  నుండి బడ్జెట్ మద్దతుగా మొత్తం అవుట్ ఫ్లో 10,736 కోట్ల రూపాయలు :
ఈ ఆర్ధిక ఋణ సౌకర్యం కింద తిరిగి చెల్లించటానికి తాత్కాలిక నిషేధం కనీసం 6 నెలలు మరియు గరిష్టంగా 2 సంవత్సరాల వరకు పెరిగే అవకాశం ఉంది.
వ్యవసాయ మరియు వ్యవసాయ ప్రాసెసింగ్-ఆధారిత కార్యకలాపాలకు సాధారణ రుణాలను అందించడం ద్వారా ఈ ప్రాజెక్టు గ్రామీణ ప్రాంతాల్లో అనేక ఉద్యోగ అవకాశాలను సృష్టిస్తుందని భావిస్తున్నారు.
ఆన్లైన్ మేనేజ్మెంట్ ఇన్ఫర్మేషన్ సిస్టమ్  ప్లాట్ఫాం ద్వారా ఈ అగ్రి ఇన్ ఫ్రా నిధి నిర్వహించబడుతుంది మరియు పర్యవేక్షించబడుతుంది. ఈ ఫండ్ కింద రుణం కోసం దరఖాస్తు చేసుకోవడానికి అర్హత ఉన్న అన్ని సంస్థలకు, ఇది వీలు కల్పిస్తుంది. బహుళ బ్యాంకులు అందించే వడ్డీ రేట్ల పారదర్శకత, వడ్డీ సబ్వెన్షన్ మరియు క్రెడిట్ గ్యారెంటీతో సహా పథకం వివరాలు, కనీస డాక్యుమెంటేషన్, వేగవంతమైన ఆమోదం ప్రక్రియ మరియు ఇతర పథకం ప్రయోజనాలతో అనుసంధానం వంటి ప్రయోజనాలను కూడా ఈ ఆన్ లైన్ ప్లాట్ ఫామ్ అందిస్తుంది.
వాస్తవ సమయ పర్యవేక్షణ మరియు సమర్థవంతమైన ప్రతిస్పందన ఉండేలా జాతీయ, రాష్ట్ర మరియు జిల్లా స్థాయి పర్యవేక్షణ కమిటీలను ఏర్పాటు చేస్తారు.
ఈ పథకం యొక్క వ్యవధి ఆర్ధిక సంవత్సరం 2020 నుండి ఆర్ధిక సంవత్సరం 2029 వరకు .
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 182.87 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 16,741
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.75%
గత 24 గంటల్లో 2,349 మంది కోలుకున్నారు. దీంతో, కోలుకున్నవారి మొత్తం సంఖ్య 4,24,80,436 కు పెరిగింది.
గత 24 గంటల్లో 1,660 కొత్త కేసులు నమోదయ్యాయి.
రోజువారీ పాజిటివిటీ రేటు 0.25%
వారపు పాజిటివిటీ రేటు 0.29%
గత 24 గంటల్లో చేసిన 6,58,489 కొవిడ్ పరీక్షలతో కలిపి ఇప్పటివరకు 78.63 కోట్ల పరీక్షలు చేశారు.
ప్రధాన మంత్రి కార్యాలయం
అమృత్ మహోత్సవ్ ను జరుపుకొంటున్న సందర్భం లో భారతదేశం నూతన శిఖరాల కు చేరుకొనేటట్టుచూడటానికి 130 కోట్ల మంది భారతీయులు వారి కఠోర శ్రమ ను కొనసాగిస్తారని నేనుఆశాభావం తో ఉన్నాను: ప్రధాన మంత్రి
భారతదేశం తన ‘అమృత్ మహోత్సవ్’ ను జరుపుకొంటున్న సందర్భం లో భారత్ నూతన శిఖరాల కు చేరుకొనేటట్టు చూడటానికి 130 కోట్ల మంది భారతీయులు వారి కఠోర శ్రమ ను కొనసాగిస్తారనే ఆశాభావం తో నేను ఉన్నాన ని ప్రధాన మంత్రి శ్రీ నరేంద్ర మోదీ అన్నారు.
‘‘ భారతదేశం ‘అమృత్ మహోత్సవ్’ వేడుక లు ఆరంభం అవుతున్న ఆగస్టు నెల లో ప్రవేశిస్తూ ఉన్నటువంటి ప్రస్తుత తరుణం లో భారతదేశం లో ని ప్రతి ఒక్కరి ని ఉత్సాహపరచే అనేక ఘటనల ను మనం ఇప్పటికే చూసి ఉన్నాము. రెకార్డ్ స్థాయి లో టీకాల ను ఇప్పించే కార్యక్రమం చోటు చేసుకొంది. అలాగే, అధికం గా నమోదైన జిఎస్ టి సంఖ్య లు కూడా ఆర్థిక కార్యకలాపాలు శక్తిపూర్ణం గా ఉన్నాయి అనే సంకేతాన్ని అందిస్తున్నాయి.
ఒలింపిక్స్ లో పి.వి. సింధు తనకు దక్కవలసిన ఒక చక్కని పతకాన్ని గెలుచుకోవడం ఒక్కటే కాకుండా, పురుషుల హాకీ జట్టు, మహిళల హాకీ జట్టు ల చరిత్రాత్మక ప్రయాసల ను కూడా మనం గమనించాం. భారతదేశం తన ‘అమృత్ మహోత్సవ్’ ను జరుపుకొంటూ ఉన్నటువంటి సందర్భం లో, నూతన శిఖరాల కు భారతదేశం చేరుకొనేందుకు పూచీ పడటానికి 130 కోట్ల మంది భారతీయులు వారి కఠోర శ్రమ ను కొనసాగిస్తారనే ఆశాభావం తో నేను ఉన్నాను. ’’ అని పలు ట్వీట్ ల లో ప్రధాన మంత్రి పేర్కొన్నారు.
Not only has PV Sindhu won a well deserved medal, but also we saw historic efforts by the men’s and women’s hockey teams at the Olympics. I’m optimistic that 130 crore Indians will continue to work hard to ensure India reaches new heights as it celebrates its Amrut Mahotsav.
— Narendra Modi  August 2, 2021
ఆరోగ్య, కుటుంబ సంక్షేమ మంత్రిత్వ శాఖ
126.53 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 73.63 లక్షలకు పైగా డోసులు నిర్వహణ
98.35 శాతానికి చేరిన రికవరీ రేటు
గత 24 గంటల్లో 8,603 కొత్త కేసులు నమోదు
దేశవ్యాప్త క్రియాశీల కేసుల సంఖ్య 99,974
వారపు పాజిటివిటీ రేటు  గత 20 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 73,63,706 డోసులతో కలిపి, 126.53 కోట్ల డోసులను  టీకా కార్యక్రమం అధిగమించింది. 1,30,65,773 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,84,291
|
|
రెండో డోసు
|
|
95,31,494
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,80,084
|
|
రెండో డోసు
|
|
1,65,59,396
|
|
18-44 ఏళ్ల వారు
|
|
మొదటి డోసు
|
|
46,45,20,330
|
|
రెండో డోసు
|
|
23,76,97,016
|
|
45-59 ఏళ్ల వారు
|
|
మొదటి డోసు
|
|
18,61,63,770
|
|
రెండో డోసు
|
|
12,43,84,093
|
|
60 ఏళ్లు పైబడినవారు
|
|
మొదటి డోసు
|
|
11,65,61,828
|
|
రెండో డోసు
|
|
8,11,62,673
|
|
మొత్తం
|
|
1,26,53,44,975
గత 24 గంటల్లో 8,190 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,40,53,856 కు పెరిగింది.
దేశవ్యాప్త రికవరీ రేటు 98.35 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 160వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 8,603 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 99,974. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 12,52,596 పరీక్షలు చేశారు. దేశవ్యాప్తంగా ఇప్పటివరకు 64.60 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.81 శాతంగా ఉంది. గత 20 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.69 శాతంగా ఉంది. రోజువారీ పాజిటివిటీ రేటు గత 61 రోజులుగా 2 శాతం కంటే తక్కువగా, 96 రోజులుగా 3 శాతం కంటే తక్కువగా నమోదవుతోంది.
(Visitor Counter : 109
ఉక్కు మంత్రిత్వ శాఖ
ఎంఓఐఎల్ కార్మికుల వేతన సవరణను ప్రకటించారు
ఎంఓఐఎల్ కార్మికుల వేతన సవరణకు ఆమోదం తెలుపుతూ గౌరవనీయులైన రోడ్డు రవాణా & జాతీయ రహదారుల మంత్రి శ్రీ నితిన్ గడ్కరీ మరియు గౌరవనీయులైన ఉక్కు మంత్రి శ్రీ రామ్ చంద్ర ప్రసాద్ సింగ్లు 31 అక్టోబర్, 2021న నాగ్పూర్లో నిర్వహించిన ప్రముఖ కార్యక్రమంలో ప్రకటించారు.
ఈ వేతన సవరణ 01.08.2017 నుండి 31.07.2027 వరకు 10 సంవత్సరాల కాలవ్యవధి కోసం ప్రకటించబడింది. దాదాపు 5,800 మంది కంపెనీ ఉద్యోగులకు ఈ ప్రకటన ప్రయోజనం లబ్దిచేకూరుస్తుంది. ఇది ఎంఓఐఎల్ అంటే మొయిల్ కమ్గర్ సంఘటన్  నిర్వహణ మరియు గుర్తింపు పొందిన యూనియన్ మధ్య కుదిరిన ఎంఓయూ ఆధారంగా రూపొందించబడింది. ప్రతిపాదనలో 20% ఫిట్మెంట్ ప్రయోజనం మరియు 20% చొప్పున పెర్క్లు/అలవెన్సులు ఉన్నాయి. మధ్యంతర ఉపశమనం @ 12% బేసిక్ మరియు డిఎ మే, 2019 నుండి కంపెనీ అందించింది.
మొండి బకాయిలను ఒకేసారి చెల్లిస్తున్నట్లు కంపెనీ ప్రకటించింది. దీని వల్ల ఆర్థికంగా రూ. 218 కోట్లు బకాయి ఉన్న కాలానికి అంటే ఆగస్టు 1, 2017 నుండి 30 సెప్టెంబర్, 2021 వరకు ఇది వర్తిస్తుంది. ప్రతిపాదిత వేతన సవరణ యొక్క మొత్తం ఆర్థిక ప్రభావం సంవత్సరానికి రూ.87 కోట్లుగా ఉంటుంది. మొయిల్ లిమిటెడ్ ఇప్పటికే ఖాతాల పుస్తకాల్లో ఈ వేతన పెంపునకు సంబంధించి పూర్తి కేటాయింపులు చేసింది.
అదనంగా, 2020-21 సంవత్సరానికి ఉద్యోగులందరికీ ప్రొడక్షన్ లింక్డ్ బోనస్ @ రూ. 28,000/- దీపావళికి ముందు చెల్లించబడుతుంది.
గౌరవనీయ మంత్రులు మొయిల్కు చెందిన పలు సౌకర్యాలను కూడా ప్రారంభించారు. చిక్లా మైన్లో రెండవ నిలువు షాఫ్ట్, ఐదు గనుల స్థానాల్లో ఆసుపత్రులు, అడ్మినిస్ట్రేటివ్ భవనం మరియు మైన్స్ వద్ద గ్రాడ్యుయేట్ ట్రైనీ హాస్టల్లు వాటిలో ఉన్నాయి.
ఈ కార్యక్రమానికి కేంద్ర ఉక్కు మరియు గ్రామీణాభివృద్ధి శాఖ మంత్రి శ్రీ ఫగ్గన్ సింగ్ కులస్తే, కేంద్ర పశుసంవర్ధక, పాడిపరిశ్రమ అభివృద్ధి, క్రీడలు & యువజన సంక్షేమ శాఖ సహాయ మంత్రి, శ్రీ సునీల్ కేదార్, పార్లమెంట్ రాజ్యసభ సభ్యులు డాక్టర్ వికాస్ మహాత్మేతో పాటు ఎంఎస్ శుకృతి ఏఎస్&ఎఫ్ఏ, ఎంఓఎస్ మరియు ఎంఎస్ రుచిక గోవి, జెఎస్,ఎంఓఎస్లు పాల్గొన్నారు.
ప్రముఖుల మాటలు వినడానికి పెద్ద సంఖ్యలో తరలివచ్చిన ఉద్యోగులు మరియు వివిధ యూనియన్ సభ్యులు ఈ ప్రకటనలతో సంతోషించారు మరియు ఉక్కు మంత్రిత్వ శాఖకు కృతజ్ఞతలు తెలిపారు. ఈ సందర్భంగా, గౌరవనీయులైన కేంద్ర ఉక్కు శాఖ మంత్రి శ్రీ ఆర్సిపి సింగ్..మొయిల్ స్థిరమైన పనితీరుకు అభినందనలు తెలిపారు మరియు భవిష్యత్తులో పెద్ద మైలురాళ్లను సాధించేందుకు సన్నద్ధం కావాలని వారిని ప్రోత్సహించారు.
గౌరవనీయమైన ఉక్కు మంత్రి నవంబర్ 1, 2021న బాలాఘాట్ గనిని కూడా సందర్శిస్తారు. ఇది మొయిల్ ద్వారా నిర్వహించబడుతున్న అతిపెద్ద మాంగనీస్ గని మరియు ఆసియాలో అత్యంత లోతైన భూగర్భ మాంగనీస్ గని.
మొయిల్ గురించి: మొయిల్ లిమిటెడ్ అనేది భారత ప్రభుత్వ ఉక్కు మంత్రిత్వ శాఖ యొక్క అడ్మినిస్ట్రేటివ్ నియంత్రణలో ఉండే షెడ్యూల్-ఏ, మినీరత్న కేటగిరీ-I సిపిఎస్ఈ. మొయిల్ దేశంలోనే అతిపెద్ద మాంగనీస్ ఖనిజాన్ని ఉత్పత్తి చేస్తుంది మరియు మహారాష్ట్ర మరియు మధ్యప్రదేశ్ రాష్ట్రంలో పదకొండు గనులను నిర్వహిస్తోంది. మొయిల్ దేశంలోని మాంగనీస్ ధాతువు నిల్వలలో ~34% కలిగి ఉంది మరియు దేశీయ ఉత్పత్తిలో ~ 45% సహకరిస్తోంది. 2024-25 ఆర్ధికసంవత్సరం నాటికి దాదాపు దాని ఉత్పత్తిని 25 లక్షల ఎంటికి రెట్టింపు చేయాలనే ప్రతిష్టాత్మక లక్ష్యాన్ని కంపెనీ కలిగి ఉంది. మొయిల్ గుజరాత్తో పాటు మధ్యప్రదేశ్, రాజస్థాన్ మరియు ఒడిశారాష్ట్రాల్లోని ఇతర ప్రాంతాలలో వ్యాపార అవకాశాలను అన్వేషిస్తోంది.
కార్మిక, ఉపాధికల్పన మంత్రిత్వ శాఖ
కనీస వేతనాలు, జాతీయ ప్రామాణిక వేతనాలను నిర్ణయించడానికి నిపుణుల బృందాన్ని నియమించిన కేంద్ర ప్రభుత్వం
దేశంలో కనీస వేతనాలు, జాతీయ ప్రామాణిక వేతనాలను నిర్ణయించేందుకు సాంకేతిక సమాచారం, సిఫార్సులను అందించే ఒక నిపుణుల బృందాన్ని నియమిస్తూ కేంద్ర కార్మిక, ఉపాధి కల్పన మంత్రిత్వ శాఖ ఉత్తర్వు జారీ చేసింది. ప్రకటన వచ్చిన నాటి నుంచి మూడేళ్ల పాటు ఈ బృందం పని చేస్తుంది.
ఇన్స్టిట్యూట్ ఆఫ్ ఎకనామిక్ గ్రోత్ డైరెక్టర్ ప్రొ.అజిత్ గుప్తా అధ్యక్షుడిగా, కోల్కతా ఐఐఎం ఆచార్యుడు ప్రొ.తారిక చక్రబర్తి, ఎన్సీఏఈఆర్కు చెందిన డా.అనుశ్రీ సిన్హా, సంయుక్త కార్యదర్శి విభా భల్ల, వీవీజీఎన్ఎల్ఐ డైరెక్టర్ జనరల్ డా.హెచ్.శ్రీనివాస్ సభ్యులుగా ఉంటారు. కేంద్ర కార్మిక, ఉపాధి కల్పన శాఖకు చెందిన కార్మిక, ఉపాధి కల్పన సలహాదారుడు శ్రీ డి.పి.ఎస్.నేగి సభ్య కార్యదర్శిగా వ్యవహరిస్తారు.
కనీస వేతనాలు, జాతీయ ప్రామాణిక వేతనాలపై ఈ నిపుణుల బృందం కేంద్ర ప్రభుత్వానికి సిఫార్సులు చేస్తుంది. అంతర్జాతీయ ఉత్తమ వేతన పద్ధతులను పరిశీలించి, వేతనాలను నిర్ణయించేందుకు ఒక శాస్త్రీయ ప్రమాణం, పద్ధతిని ఈ బృందం రూపొందిస్తుంది.
భారత పోటీ ప్రోత్సాహక సంఘం
మదర్సన్ సమూహ సంస్థల పునర్వవస్థీకరణకు సంబంధించి మదర్సన్ సుమి సిస్టమ్స్ లిమిటెడ్ , సంవర్దన మదర్సన్ ఇంటర్నేషనల్ లిమిటెడ్ , సుమిటోమో వైరింగ్ సిస్టమ్స్ లిమిటెడ్  గ్రీన్ ఛానెల్ ద్వారా దాఖలు చేసిన నోటీసును అందుకున్న సీసీఐ, సూత్రప్రాయ అంగీకారం
మదర్సన్ సమూహ సంస్థల పునర్వవస్థీకరణకు సంబంధించి మదర్సన్ సుమి సిస్టమ్స్ లిమిటెడ్ , సంవర్దన మదర్సన్ ఇంటర్నేషనల్ లిమిటెడ్ , సుమిటోమో వైరింగ్ సిస్టమ్స్ లిమిటెడ్  గ్రీన్ ఛానెల్ ద్వారా దాఖలు చేసిన నోటీసును కాంపిటీషన్ కమిషన్ ఆఫ్ ఇండియా  అందుకుని, సూత్రప్రాయ అంగీకారం తెలిపింది.
ఈ క్రింది పద్ధతుల ద్వారా పునర్వవస్థీకరణ జరుగుతుంది:
భారత్లో తనకున్న మొత్తం వాహన వైరింగ్ హార్నెస్ వ్యాపారాన్ని కొత్తగా నెలకొల్పిన, తన సంపూర్ణ యాజమాన్యంలోని అనుబంధ సంస్థ అయిన మదర్సన్ సుమి వైరింగ్ ఇండియా లిమిటెడ్ కు ఎంఎస్ఎస్ఎల్ అప్పగిస్తుంది.
ఎంఎస్ఎస్ఎల్లో శామిల్ విలీనం అవుతుంది. ఎంఎస్ఎస్ఎల్ పేరును సంవర్దన మదర్సన్ ఇంటర్నేషనల్ లిమిటెడ్ గా మారుస్తారు.
మదర్సన్ సంస్థల సమూహంలో ఎంఎస్ఎస్ఎల్ ఒక ప్రధాన సంస్థ. వాహన భాగాల తయారీ సంస్థ ఇది. వాహన భాగాలైన వైరింగ్ హార్నెస్, అద్దాలు, అచ్చుపోసిన, పాలిమర్ ఉత్పత్తులను తయారు చేసే వ్యాపారాన్ని ఈ సంస్థ చేస్తోంది.
ఎంఎస్ఎస్ఎల్లో శామిల్ అతిపెద్ద వాటాదారు. మదర్సన్ సమూహ సంస్థలకు కార్యాచరణ, వ్యూహాత్మక, నిర్వహణ సాయాన్ని ఈ సంస్థ అందిస్తుంది. వాహనాల కాంతి వ్యవస్థలు, ఇంజిన్లోని అంతర్గత భాగాలు, సహాయక పరికరాలు వంటి తయారీ వ్యాపారాన్ని ఈ సంస్థ నిర్వహిస్తోంది.
ఎస్డబ్ల్యూఎస్ జపాన్కు చెందిన సంస్థ. వాహనాల వైరింగ్ హార్నెస్, వాటి భాగాలు, ఎలక్ట్రిక్ వైర్లు, ఎలక్ట్రిక్ విడిభాగాలు, ఎలక్ట్రిక్ వాహనాల భాగాలను ఈ సంస్థ తయారు చేసి విక్రయిస్తుంది.